RO Jurnalul Oficial al Uniunii Europene C 311/107

RAPORTUL

privind conturile anuale ale Autorității Europene de Supraveghere a Sistemului Global de Navigație prin Satelit pentru exercițiul financiar 2007, însoțit de răspunsurile autorității

(2008/C 311/16)

CUPRINS

1-5 INTRODUCERE

6-9 DECLARAȚIA DE ASIGURARE

10-18 OBSERVAȚII

Tabelele 1-4

Răspunsurile autorității

INTRODUCERE

1. Autoritatea Europeană de Supraveghere a Sistemului Global de Navigație prin Satelit (GNSS – Global Navigation Satellite System), denumită în continuare „autoritatea”, a fost instituită ca agenție comunitară prin Regulamentul (CE) nr. 1321/2004 al Consiliului din 12 iulie 2004 (1) pentru a gestiona interesele publice legate de programele europene GNSS și pentru a acționa în calitate de autoritate de reglementare a acestora din urmă pe parcursul fazelor de desfășurare și funcționare ale programului Galileo. Autoritatea a preluat responsabilitatea pentru operațiunile sale financiare în septembrie 2006, 2007 fiind primul său an complet de activitate. În tabelul 1 sunt prezentate în mod sintetic obiectivele și activitățile autorității.

2. Regulamentul (CE) nr. 1942/2006 al Consiliului din 12 decembrie 2006 (2) a extins mandatul autorității pentru a cuprinde și activitățile din faza de dezvoltare (prima fază a programului Galileo (3)) care nu au putut fi finalizate de întreprinderea comună Galileo înainte de dizolvarea acesteia la 31 decembrie 2006. Prin acest regulament, autoritatea a dobândit dreptul de proprietate asupra imobilizărilor corporale și necorporale obținute în cursul fazei de dezvoltare. În 2007, întreprinderea comună Galileo a transferat autorității 80,5 milioane de euro, pe lângă cele 70 de milioane de euro transferate deja la sfârșitul exercițiului 2006.

3. Deși autoritatea a fost instituită pentru a monitoriza faza de desfășurare a proiectului Galileo (4), monitorizare care ar fi trebuit să fie încredințată unui concesionar în cadrul unui parteneriat public-privat, această abordare a fost abandonată din cauza unui dezacord cu privire la riscurile asociate proiectului. În noiembrie 2007, după primirea avizului din partea Parlamentului European, Consiliul a decis să nu mai opteze pentru contractul de concesiune și să finanțeze construcția (desfășurarea) de la bugetul Uniunii Europene. S-a impus astfel necesitatea de a redefini întreaga structură a proiectului, iar la 19 septembrie 2007 Comisia a prezentat o propunere de modificare a Regulamentului (CE) nr. 1321/2004. Această propunere nu clarifică noul rol al autorității și se referă, fără a detalia, la acorduri de delegare care urmează a fi încheiate între autoritate și ASE (5) cu privire la gestionarea fondurilor programului și la proprietatea asupra activelor acestuia.

4. Conturile autorității au fost întocmite la sfârșitul exercițiului 2007 în acest cadru juridic incert.

5. În tabelele 2, 3 și 4 sunt prezentate date-cheie preluate din situațiile financiare întocmite de autoritate pentru exercițiul financiar 2007.

DECLARAȚIA DE ASIGURARE

6. Această declarație este adresată Parlamentului European și Consiliului, în conformitate cu articolul 185 alineatul(2) din Regulamentul (CE, Euratom) nr. 1605/2002 al Consiliului (6); declarația a fost întocmită în urma examinării conturilor autorității, astfel cum este prevăzut la articolul 248 din Tratatul de instituire a Comunității Europene.

7. Conturile autorității pentru exercițiul financiar încheiat la 31 decembrie 2007 au fost întocmite de directorul executiv al acesteia, în temeiul articolului 12 din Regulamentul (CE) nr. 1321/2004 al Consiliului, și trimise Curții, care trebuie să emită o declarație de asigurare cu privire la fiabilitatea acestor conturi, precum și la legalitatea și regularitatea operațiunilor subiacente.

8. Auditul Curții a fost efectuat în conformitate cu standardele internaționale de audit și codurile deontologice IFAC și ISSAI (7), în măsura în care acestea sunt aplicabile în contextul Comunității Europene. Auditul a fost planificat și efectuat astfel încât să se obțină o asigurare rezonabilă conform căreia conturile sunt fiabile, iar operațiunile subiacente sunt conforme cu legile și reglementările în vigoare.

9. Curtea a obținut astfel o bază rezonabilă pentru declarația exprimată în continuare: Fiabilitatea conturilorAvând în vedere situațiile descrise la punctele 3 și 4 și la punctele 13-18, Curtea nu este în măsură să exprime o opinie cu privire la fiabilitatea conturilor autorității pentru exercițiul financiar încheiat la 31 decembrie 2007.Legalitatea și regularitatea operațiunilor subiacenteOperațiunile subiacente conturilor anuale ale autorității pentru exercițiul financiar încheiat la 31 decembrie 2007 sunt, per ansamblu, conforme cu legile și reglementările în vigoare.

OBSERVAȚII

10. Bugetul definitiv al autorității pentru exercițiul 2007 s-a ridicat la 436,5 milioane de euro. Principalele cheltuieli sunt legate de cele două programe europene de navigație prin satelit, Galileo și EGNOS (8). Bugetul a fost finanțat în principal prin subvenții acordate de Comisie (9), prin transferuri de la întreprinderea comună Galileo, precum și prin contribuții ale țărilor terțe (10). Din cauza întârzierilor apărute pe parcursul programului Galileo, valoarea creditelor puse efectiv la dispoziția autorității (210 milioane de euro) a fost cu mult inferioară sumei de 436,5 milioane de euro prevăzute inițial.

11. Chiar și în condițiile unui buget redus de facto la jumătate, nivelul de utilizare a creditelor de angajament și a creditelor de plată pentru activitățile operaționale a fost scăzut: 63 % în cazul creditelor de angajament și 51 % în cazul creditelor de plată.

12. În plus, s-au observat deficiențe în gestiunea bugetară, precum lipsa unei legături clare între programul de activitate al autorității și buget, transferuri nejustificate în mod adecvat sau nedocumentate, cazuri repetate de înregistrare cu întârziere a ordinelor de recuperare (11) în contabilitatea bugetară și prezentarea incoerentă a execuției bugetului.

13. În cadrul fazei de validare pe orbită a programului Galileo, sunt create active care vor fi integrate în cea mai mare parte în infrastructura instalată în cursul fazei de desfășurare (12). Prin urmare, fondurile investite în această infrastructură nu pot fi considerate cheltuieli de cercetare. Acest lucru are o relevanță deosebită, întrucât sistemul Galileo este conceput să funcționeze în regim comercial din 2013 (13). La sfârșitul exercițiului 2007, procesul de transfer al proprietății asupra activelor proiectului Galileo era departe de a fi finalizat. În pofida semnării unor acorduri de transfer de către părțile interesate (întreprinderea comună Galileo, ASE și autoritatea), la sfârșitul exercițiului 2007 nu fusese întocmită nicio listă a activelor proiectului Galileo deținute de ASE; în consecință, autoritatea nu a putut prezenta aceste active în conturile sale.

14. Activele create în cadrul proiectului EGNOS au fost transferate către autoritate în decembrie 2006, pe baza unei modificări aduse Regulamentului (CE) nr. 1321/2004 (14). Aceste active vor fi parte integrantă a sistemului Galileo (semnalul auxiliar necesar pentru omologarea sistemului Galileo din perspectiva siguranței transportului aerian). Modalitățile de transferare a acestor active fac obiectul unui acord aflat în curs de negociere cu investitorii inițiali în proiectul EGNOS. Aceste negocieri nu se încheiaseră încă la sfârșitul exercițiului 2007. Nu există niciun inventar exact și actualizat al activelor EGNOS, iar valoarea acestora nu este prezentată în conturile autorității.

15. În conformitate cu declarația GalileoSat (15), costul fazei de validare pe orbită ar trebui să fie suportat în mod egal de ASE și de Uniunea Europeană. La sfârșitul exercițiului 2007, contribuția UE depășise contribuția ASE cu aproximativ 114 milioane de euro. Această prefinanțare ar fi trebuit să figureze în conturile autorității.

16. În conformitate cu regulamentul de instituire, autoritatea a preluat activele întreprinderii comune Galileo. Acestea includ prefinanțările nelichidate acordate Agenției Spațiale Europene. Autoritatea a inclus în conturile sale pentru exercițiul 2007 numai lichiditățile întreprinderii comune Galileo, care rămăseseră la sfârșitul exercițiului 2006 și care îi fuseseră transferate în 2006 și în 2007 (70,1 milioane de euro și, respectiv, 80,4 milioane de euro.) Deși ASE a încasat aproximativ 558 de milioane de euro pentru faza de validare pe orbită, numai 53,7 milioane de euro plătite în 2007 de către autoritate au fost înregistrate ca prefinanțare. Autoritatea nu a verificat prefinanțările anterioare acordate de întreprinderea comună Galileo pentru a stabili ce sume trebuie să figureze în continuare în partea de activ a bilanțului său. Prin urmare, există un grad mare de incertitudine cu privire la valorile reale ale prefinanțărilor restante care făceau parte din activele autorității (16) la sfârșitul exercițiului 2007.

17. În 2006 și în 2007, întreprinderea comună Galileo a transferat în mai multe tranșe suma de 150,5 milioane de euro către autoritate, care a înregistrat 121,2 milioane de euro din aceste transferuri de numerar în categoria datoriilor pe termen scurt ca prefinanțare primită (în pasivul bilanțului), iar 29,3 milioane de euro ca venituri. Majoritatea acestor fonduri reprezintă partea rămasă din capitalul întreprinderii comune Galileo subscris la momentul respectiv de Comisie și de Agenția Spațială Europeană. Aceste intrări ridică următoarele probleme: (a) întrucât nu există un calendar precis al utilizării fondurilor primite de autoritate, nu este clar dacă datoriile ar trebui considerate datorii pe termen scurt; (b) deși se referă la un transfer excepțional de capital net reportat de la întreprinderea comună Galileo, suma de 29,3 milioane de euro a fost înregistrată ca „resurse proprii”. Acesta este singurul motiv care explică excedentul considerabil pentru exercițiul în cauză (27,1 milioane de euro). Cu scopul de a prezenta o imagine fidelă a operațiunilor exercițiului, dat fiind că această sumă reprezintă venituri din exercițiile precedente, ea nu ar fi trebuit înregistrată din nou în contul rezultatului economic. Aceasta ar fi trebuit să fie considerată un simplu transfer de capital. Rezultatul economic real ar fi trebuit să fie un deficit de 2,3 milioane de euro. Pentru a îmbunătăți calitatea gestiunii sale financiare, autoritatea ar trebui să adopte norme clare de înregistrare a veniturilor în cadrul unui sistem contabil pe bază de angajamente.

18. Întreprinderea comună Galileo a primit 15 milioane de euro de la părți terțe (17). Statutul acestor sume este neclar și nu există prezentări specifice în acest sens în conturile autorității pentru exercițiul 2007.

Prezentul raport a fost adoptat de Curtea de Conturi la Luxemburg, în ședința sa din 24 și 25 septembrie 2008. Pentru Curtea de Conturi Vítor Manuel da SILVA CALDEIRA Președinte

(1) JO L 246, 20.7.2004, p. 1.

(2) JO L 367, 22.12.2006, p. 18.

(3) Programul Galileo este structurat în trei faze: dezvoltare și validare (2001-2008); desfășurare (2009-2012); și exploatare comercială (începând din 2013).

(4) Lansarea a 30 de sateliți pe orbită și crearea stațiilor terestre aferente.

(5) Agenția Spațială Europeană.

(6) JO L 248, 16.9.2002, p. 1.

(7) Federația Internațională a Contabililor (International Federation of Accountants – IFAC) și Standardele internaționale ale instituțiilor supreme de audit (International Standards of Supreme Audit Institutions – ISSAI).

(8) Serviciul european geostaționar mixt de navigare.

(9) Subvenție de funcționare în valoare de 7,6 milioane de euro și fonduri operaționale în valoare de 194,5 milioane de euro.

(10) MATIMOP (Israeli Industry Centre for Research and Development – Centrul de cercetare și dezvoltare industrială din Israel), NRSCC (National Remote Sensing Centre of China – Centrul național de teledetecție din Republica Populară Chineză) și Belgia.

(11) Ordinele de recuperare se întocmesc după încasarea fondurilor corespunzătoare, fiind ulterior înregistrate, adeseori cu întârziere, în contabilitatea bugetară.

(12) Stații terestre, protocoale de transmitere de semnale și chiar sateliți (imobilizări corporale și necorporale).

(13) Se intenționează ca semnalul EGNOS să fie comercializat înainte de punerea în funcțiune a sistemului Galileo.

(14) Acest lucru a fost repetat la articolul 3 din acordul încheiat între Autoritatea Europeană de Supraveghere a GNSS și Agenția Spațială Europeană cu privire la integrarea EGNOS în proiectul Galileo (16 mai 2007). Costul total al programului EGNOS este de aproximativ 660 de milioane de euro.

(15) Declarația GalileoSat este planul general al proiectului, întocmit de ASE, în care se specifică structura globală a acestuia, din punct de vedere tehnic și financiar.

(16) Această problemă devine mai complexă prin faptul că Agenția Spațială Europeană acordă ea însăși partenerilor săi industriali prefinanțări a căror valoare nu este cunoscută de autoritate.

(17) MATIMOP, NRSCC și Belgia (5 milioane de euro fiecare).

Tabelul 1 Autoritatea Europeană de Supraveghere a GNSS (Bruxelles) Domenii de competență comunitară conform tratatului Competențele autorității, astfel cum au fost definite prin Regulamentul (CE) nr. 1321/2004 al Consiliului și astfel cum au fost modificate prin Regulamentul (CE) nr. 1942/2006 al Consiliului Organizare Resurse puse la dispoziția autorității în 2007 (date pentru 2006) Produse și servicii furnizate în 2007 Competitivitate pentru creștere și ocuparea forței de muncă Obiective — Gestionarea intereselor publice legate de programele europene GNSS; — îndeplinirea rolului de autoritate de reglementare pentru programele europene GNSS. Sarcini — încheie contractul de concesiune cu concesionarul privat care răspunde de punerea în aplicare și gestionarea fazelor de desfășurare și funcționare ale programului Galileo; — asigură respectarea de către concesionar a contractului de concesiune; — asigură continuitatea serviciilor în caz de neîndeplinire a obligațiilor de către concesionar; — gestionează fondurile ce i se alocă pentru programele europene GNSS; — preia responsabilitatea de a gestiona acordul cu agentul economic însărcinat cu exploatarea Egnos; — prezintă un cadru cu privire la opțiunile politicii viitoare pentru Egnos; — coordonează acțiunile statelor membre cu privire la frecvențele necesare pentru a asigura funcționarea sistemului; — sprijină Comisia la elaborarea propunerilor pentru programele europene GNSS; — modernizează sistemul și dezvoltă noile generații ale acestuia; — îndeplinește atribuțiile de execuție bugetară încredințate de către Comisie; — asigură certificarea corespunzătoare a componentelor sistemului; — gestionează toate aspectele legate de siguranța și securitatea sistemului; — preia sarcina finalizării fazei de dezvoltare a programului Galileo; — întreprinde toate lucrările de cercetare utile programelor europene GNSS. 1 Consiliul de administrație Componență — un reprezentant numit de fiecare stat membru; — un reprezentant numit de Comisie. Sarcini — numește directorul; — adoptă programul de lucru anual; — adoptă bugetul; — adoptă raportul anual privind activitățile și perspectivele autorității. 2 Directorul executiv Numit de Consiliul de administrație. 3 Comitetul științific și tehnic Compus din experți recunoscuți din statele membre și din partea Comisiei. 4 Comitetul de siguranță și securitate a sistemului Compus dintr-un reprezentant pentru fiecare stat membru și un reprezentant al Comisiei. 5 Auditul extern Curtea de Conturi Europeană. 6 Autoritatea responsabilă de descărcarea de gestiune Parlamentul European, la recomandarea Consiliului. Bugetul definitiv 210,0 milioane de euro (7,0), din care subvenția comunitară reprezintă 4 % (100 %): Situația personalului la 31 decembrie 2007 46 (39) de posturi prevăzute în schema de personal, dintre care posturi ocupate: 39 (18), +10 (5) alte posturi (agenți contractuali, experți naționali detașați și agenți interimari) Total personal: 49 (23), din care personal responsabil de: — sarcini operaționale: 30 (9) — sarcini administrative: 11 (9) — sarcini mixte: 8 (5) Sistemul Galileo: — Sprijin acordat Comisiei în ceea ce privește alternativele pentru Galileo după încheierea negocierilor referitoare la concesiune, precum și în ceea ce privește pregătirea fazei de desfășurare a întregii capacități operative; — relansarea comitetului oficial responsabil de controlul modificărilor aduse documentului conținând cerințele misiunii; — lansarea sistemului de analiză și monitorizare a performanței sistemului Galileo; — participarea la grupuri operative și la grupuri de lucru pe tema frecvențelor; — cerințe și planul de certificare pentru Comitetul privind certificarea sistemului Galileo; — proiecte de standarde pentru sistemul Galileo în sectorul aviatic și în cel maritim. Serviciul european geostaționar mixt de navigare (EGNOS): — Crearea unei structuri pentru faza operațională a proiectului EGNOS prin definirea cerințelor de bază pentru un acord-cadru încheiat între autoritate, Comisie, ASE și „EGNOS Operator and Infrastructure Group”; — asistență acordată Comisiei pentru planul general al proiectului EGNOS; — actualizarea dispozitivului de securitate al sistemului EGNOS (întocmirea planului de certificare a EGNOS și noi versiuni ale dispozitivelor de securitate pentru proiectare și operații); — modificări aduse documentului conținând cerințele misiunii EGNOS; — controlul conformității operațiunilor EGNOS; — elaborarea unei liste de activități în vederea contractului cu viitorul furnizor de servicii EGNOS. Securitatea sistemelor: — Crearea Comitetului de siguranță și securitate a sistemului și participarea la Consiliul de securitate a Galileo; — gestionarea tehnică a dosarului privind definirea cerințelor de securitate specifice sistemului Galileo; — elaborarea, validarea și aplicarea documentelor în materie de securitate pentru EGNOS; — pregătirea specificațiilor pentru Centrul de control al securității sistemului Galileo. Dezvoltare comercială: — Definirea instrumentelor de dezvoltare comercială; — sprijinirea intrării pe piață a EGNOS. Cercetare și dezvoltare: — Gestionarea a 61 de proiecte în cadrul celui de al șaselea Program-cadru pentru cercetare, transferate de întreprinderea comună Galileo; — pregătirea și lansarea primei cereri de propuneri pentru activități de cercetare și dezvoltare legate de GNSS în cadrul celui de al șaptelea Program-cadru pentru cercetare; — punerea în aplicare a unui instrument on-line de gestionare și de diseminare a cunoștințelor. Sursa: informații furnizate de autoritate.

Tabelul 2 Autoritatea Europeană de Supraveghere a GNSS (Bruxelles) – Execuția bugetului pentru exercițiul financiar 2007 (1000 de euro) Venituri Cheltuieli Sursa veniturilor Venituri înscrise în bugetul definitiv pentru exercițiul financiar Venituri încasate Alocarea cheltuielilor Credite din bugetul definitiv pentru exercițiul financiar Credite reportate din exercițiul financiar anterior înscrise disponibile angajate plătite reportate anulate înscrise angajate plătite anulate Subvenție comunitară 7 599 7 599 Titlul I Personal (CND) 4 437 4 437 4 050 3 996 54 387 398 0 164 234 Titlul II Administrație (CND) 1 364 1 364 1 322 526 796 42 878 0 648 230 Fonduri operaționale acordate de Comisie (R0) 194 500 24 950 Titlul III Activități de exploatare (CD) Transferuri de la întreprinderea comună Galileo (R0) 234 368 150 487 — CA 1 798 1 798 1 653 0 0 145 198 198 0 0 — CP 1 798 1 798 0 1 042 0 756 0 0 0 0 Alte venituri 0 396 Venituri alocate — CA 428 868 202 436 128 176 0 113 475 0 0 0 0 0 — CP 428 868 175 436 0 88 961 86 475 0 0 0 0 0 Total 436 467 183 432 Total CA 436 467 210 035 135 201 0 114 325 574 1 474 198 812 464 Total CP 436 467 183 035 0 94 525 87 325 1 185 1 276 0 812 464 CND : credite nediferențiate (creditele de angajament sunt egale cu cele de plată). CD : credite diferențiate (creditele de angajament pot diferi de cele de plată). CA : credite de angajament în regim de credite diferențiate. CP : credite de plată în regim de credite diferențiate. Diferența de 226,4 milioane de euro între creditele de angajament „înscrise” și cele „disponibile” include 50 de milioane de euro pentru faza de validare pe orbită, care trebuia finanțată printr-o subvenție TEN-T (Rețeaua transeuropeană de transport), 100 de milioane de euro pentru faza de desfășurare a programului Galileo, 11,3 milioane de euro de încasat de la Matimop și 65 de milioane de euro de încasat de la NRSCC. Aceste sume nu au fost puse la dispoziție în 2007 din cauza întârzierilor apărute pe parcursul programului Galileo. Diferența de 253,4 milioane de euro între creditele de plată „înscrise” și cele „disponibile” include 50 de milioane de euro pentru faza de validare pe orbită, care trebuia finanțată printr-o subvenție TEN-T, 100 de milioane de euro pentru faza de desfășurare a programului Galileo, 11,3 milioane de euro de încasat de la Matimop, 65 de milioane de euro de încasat de la NRSCC, un sold de 2 milioane de euro de primit prin cel de al șaselea Program-cadru pentru cercetare, un sold de 20 de milioane de euro de primit prin cel de al șaptelea Program-cadru pentru cercetare și un sold de 5 milioane de euro legat de o subvenție pentru EGNOS. Aceste sume nu au fost puse la dispoziție în 2007 din cauza întârzierilor apărute pe parcursul programului Galileo. Sursa: date furnizate de autoritate. Acest tabel prezintă în mod sintetic datele furnizate de autoritate în conturile sale anuale. Veniturile colectate și plățile sunt estimate pe baza contabilității de casă.

Tabelul 3 Autoritatea Europeană de Supraveghere a GNSS (Bruxelles) – Contul rezultatului economic pentru exercițiile financiare 2007 și 2006 (1000 de euro) 2007 2006 Venituri din exploatare Resurse proprii 31 746 0 Subvenții comunitare 51 360 1 981 Alte venituri 44 60 Total (a) 83 150 2 041 Cheltuieli de exploatare Cheltuieli de personal 3 740 564 Cheltuieli legate de imobilizări 77 4 Alte cheltuieli administrative 2 028 595 Cheltuieli operaționale 50 872 53 Total (b) 56 717 1 216 Excedent/(deficit) din activități de exploatare (c = a – b) 26 433 825 Venituri din operațiuni financiare (e) 643 0 Cheltuieli cu operațiuni financiare (f) 0 0 Excedent/(deficit) din alte activități decât cele de exploatare (g = e – f) 643 0 Rezultatul economic al exerciȚiului (h = c + g) 27 076 825 Sursa: date furnizate de autoritate. Acest tabel prezintă în mod sintetic datele furnizate de autoritate în conturile sale anuale: aceste conturi sunt întocmite pe baza contabilității de angajamente.

Tabelul 4 Autoritatea Europeană de Supraveghere a GNSS (Bruxelles) – Bilanț la 31 decembrie 2007 și 2006 (1000 de euro) 2007 2006 Active imobilizate Imobilizări necorporale 111 0 Imobilizări corporale 228 65 Active circulante Prefinanțare pe termen scurt 28 0 Creanțe pe termen scurt 68 931 59 Numerar și echivalente de numerar 91 942 76 485 Total active 161 240 76 609 Datorii pe termen scurt Provizioane pentru riscuri și cheltuieli 68 29 Datorii 133 271 75 755 Total datorii 133 339 75 784 Active nete 27 901 825 Rezervă Excedent/deficit acumulat 825 0 Rezultatul economic al exercițiului 27 076 825 Capital net 27 901 825 Sursa: date furnizate de autoritate. Acest tabel prezintă în mod sintetic datele furnizate de autoritate în conturile sale anuale: aceste conturi sunt întocmite pe baza contabilității de angajamente.